[- επειδη - απολλοφανης απολλοφανου το θεατρον κατεσκευα]σεν μετα του σ[υ]ναποδειχθεντος αυτωι επι της κατασκ[ευης μαιανδριου του] δημητριου προεισενεγκας το αργυριον ατοκον καθοτι επηγγε[ιλατο μετα δε ταυ]τα εγλιποντος αυτου τομ βιον και μετα την εκεινου τελευτην μεταλλαξ[αν]τος και μαιανδριου συντελει δημητριος ο υιος ο απολλοφανου αδελφιδου[ς δε] μαιανδριου βουλομενος επι τελος αγαγειν την επαγγελιαν του πατρος [α υπε]σχετο τωι δημωι προεισφερων το αργυριον ατοκον κατα την του πατρος [αναδο]χην ινα ουν η τε του δημου μεγαλοψυχια και ευχαριστια πασιν ηι φανερ[α τοις] καλοις και αγαθοις των ανδρων και φιλοδοξειν αιρουμενοις και απολλοφ[α]νης αξιως τιμηθηι των εις τον δημον ευεργεσιων δεδοχθαι τωι δημωι επηνησθαι μεν απολλοφανην απολλοφανου επι τηι προαιρεσει ην εσχεν εις τημ πατριδα στησαι δε αυτου και εικονα χαλκην εν τωι επιφανεστατωι τοπωι του θεατρου και εισκηρυσσεσθαι αυτον εν τοις αγωσιν καθοτι και οι αλλοι ευεργεται το δε αναλωμα το εσομενον εις την εικονα υπηρετησαι δημητριον εκ των πορων των αποτεταγμενων εις την κατασκευην του θεατρου τωμ προσεψηφισμενων τους δε αρχοντας ποιησαι ψηφοφοριαν κατα τον νομο[ν] [κ]αι παντων συντελεσθεντων ων ο νομος αγορευει ουτω κυρια εινα[ι τα] εψηφισμενα το] δε ψηφισμα τοδε αναγραφηναι εις τημ βασιν της εικονος της α[πο]λλοφανου λελυσθαι δε και ει τι ψηφισμα εστιν εναντιον τωιδε τωι ψηφισματι κα[τ αυ]το τουτο καθ ο εστιν εναντιον. ψηφοι επηνεχθησαν δισχιλιαι εκατον δεκατρεις.
IMagn 92b